Diari Oficial de la Generalitat Valenciana


Sumari del DOGV 4761, del 26-05-2004 (2004/5047)

ORDE de 21 d'abril de 2004, de la Conselleria de Cultura, Educació i Esport, per la qual s'atribuïx la denominació específica de Conselleria a l'Institut d'Educació Secundària núm. 31 de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5047


Data del document
:   21-04-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament públic

ORDE de 21 d'abril de 2004, de la Conselleria de Cultura, Educació i Esport, per la qual s'atribuïx la denominació específica de Conselleria a l'Institut d'Educació Secundària núm. 31 de València. [2004/X5047]
  
El Consell Escolar de l'Institut d'Educació Secundària núm.31 de València, en la sessió del 9 de juny de 2002, va aprovar sol·licitar per al mencionat centre la denominació específica de Conselleria.
  
Esta proposta va ser aprovada pel Consell Escolar Municipal, en sessió celebrada el dia 11 de juny de 2003, i disposa de l'informe favorable de la Inspecció Educativa de la Direcció Territorial de Cultura i Educació de València.
  
La denominació de Conselleria correspon a la proximitat de l'Institut a les instal·lacions de la Conselleria de Cultura, Educació i Esport, a més de ser conegut el dit centre pels habitants del barri amb eixe apel·latiu. Esta denominació específica evitarà crear confusions i servirà per a identificar físicament el dit institut.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres han de tindre una denominació específica.
  
L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8.09.97), establix que, una vegada creat l'institut, el consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
L'article 3.3 del citat Reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, l'11 de febrer de 2004, que no hi ha cap centre inscrit amb la dita denominació específica a la localitat de València.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Conselleria a l'Institut d'Educació Secundària núm. 31 de València, codi 02543682.
  
DISPOSICIÓ ADDICIONAL
  
Única
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 21 d'abril de 2004
  
El conseller de Cultura, Educació i Esport,
  
ESTEBAN GONZÁLEZ PONS